**Under arbeid:** Denne artikkelen inngår i et prosjekt om bruk av Wikipedia i skolen. Den er under arbeid, og det kan derfor forekomme store og/eller hyppige endringer.

**Storgata 17** (Også kjent som "*Hjulmaker Hansens Hus"*) er en adresse i Moss, Viken (fylke). Den eldste datoen bygningen kan dateres til er 1800.

Storgata 17 ligger på hjørnet av Storgata og Fleischers gate og er bygget av hvit teglstein i underetasjen og grå trepanel utenpå i overetasjen. Tidligere lå bygget lenger opp i bakken inne på Thorneløkka, men ble senere flyttet til der det står i dag.

Per oktober 2023, er det 2 bedrifter i underetasjen. Der finner du "Jasmine Aromatherapy thai massasje" og Moss systue. I overetasjen er det boliger.

Bygningen ble vernet av Moss kommune etter Plan- og bygningsloven. Kulturminne ID er 231523-0.

### Generelt om Storgata

Storgata (opprinnelig kalt Storgaden --> Storgaten) var på 1800-tallet en gate fult av liv. Gaten var av det dyrere strøket og mange rike folk og gode bedrifter holdt til der. I Storgaden fant man pub, kino, butikker, bedrifter, produksjonshus og boliger.

I dag er det en del boliger, men også restauranter, pub og flere fredet eiendommer. Storgata er en nokså rolig gate i dag, men mange mennesker besøker gjerne restauranten "Campino", som du finner der.

### **Historie og eiere**

Moss, NorgeStorgata 17 Foto: Andrea Solberg Dato: 09.10.23Bygget ble til å begynne med, fra 1800, eid av jomfru Bolette Thaulow før det gikk til hennes nevø, Andreas Chrystie som også eide Chrystiegården like oppi gaten.

I 1820 årene ble Storgata 17 eid av Høker Hans Johnsen før hans enke etter hvert solgte gården til Stattholder og Vognmann Peter Henriksen.

I 1839 eide en annen høker ved navn Faber gården, da ble huset og eiendelene hans lagt ut på tvangsauksjon.

Mellom 1842 og 1845 eide kjøpmann Ole Guldberg og det er uklart hva som hendte i perioden mellom 1845-1849. I 1850 kjøpte hjulmager Jørgen Hansen gården. Huset passerte gjennom Hansen familien i 83 år og var i lang tid butikk hvor han solgte diverse dagligvarer samt andre ting. Kun 8 år etter Jørgen Hansen kjøpte gården, brant den ned og ble gjenoppbygget i 1858 da Moss hadde sin største bybrann noen gang.

Det var ikke før 1933 at Styrmann Rolf M. Carlsen kjøpte eiendommen i håp om å konvertere bygget til kontorer. Carlsen og familien eide bygget lenge til det etter hvert endte opp som bolig- og bedrifts bygg i nyere tid

| År | Eier | Rolle |
| --- | --- | --- |
| 1800-1820 | Bolette Thaulow, Andreas Chrystie | Gårdseier, Kjøpmann |
| 1820-1830 | Hans Johnsen | Høker |
| 1830-1839 | høker Faber | Høker |
| 1842-1845 | Ole Guldberg | Kjøpmann |
| 1850-1933 | hjulmager Jørgen Hansen | Hjulmager |
| 1933 | Rolf M. Carlsen, Carlsen familien | Styrmann |
| 2000- | Bolig/bedrift |  |

### Byggestil

Huset er bygget med to etasjer, hvorav underetasjen er bygget i hvit teglstein og overetasjen er kledd med liggende, grå trepanel. På innsiden av huset er det Laftet. Gården ble opprinnelig bygget i Senempire stil som var populært i Moss på denne tiden. I det nordøstlige hjørnet, er bygningen kurvet, med det som ser ut som en gammel lampe eller et gammelt skilt på veggen.

### Referanser

1. ↑  «Moss». *Wikipedia*. 19. september 2023. Besøkt 30. oktober 2023.
2. ↑  «Viken (fylke)». *Wikipedia*. 30. oktober 2023. Besøkt 30. oktober 2023.
3. ↑  «Plan- og bygningsloven». *Wikipedia*. 16. mai 2023. Besøkt 30. oktober 2023.
4. ↑  «Chrystiegården». *Wikipedia*. 2. juli 2023. Besøkt 30. oktober 2023.
5. ↑  «Høker». *Wikipedia*. 7. september 2021. Besøkt 30. oktober 2023.
6. ↑  «Lafteverk». *Wikipedia*. 26. oktober 2023. Besøkt 30. oktober 2023.
7. ↑  «Empire». *Wikipedia*. 2. september 2021. Besøkt 30. oktober 2023.